
ANG REHIYUNAL NGA KOMITE 
SANG Partido sa Isla sa Negros, 
ang tanan sini nga kadre kag 
myembro sang Partido, mga ku- 
mander kag Pulang hangaway 
idalum sa Apolinario Gatmaitan 
Command-New People's Army 
Negros Island Regional Opera- 
tional Command (AGC-NPA) kag 
ang mga rebolusyonaryo nga 
pwersa sa isla nagahatag sa 
amon pinakamataas nga pasidu- 
ngog sa kay Kaupod Romeo Nanta, 
mas kilala sa iya nga ngalan sa 
paghimakas nga Ka Juanito Mag- 
banua, anay tigpamaba sang AGC- 
NPA. Ginapaabot man namon 
ang amon simpatiya sa nagaka- 
subo nga pamilya ni Ka Juanito kag 
sa masang anakbalhas nga mga 
mamumugon kag mangunguma 
nga nagapalangga sa iya. 

Si Ka Juanito Magbanua, 64 
ang edad, masami nga ginatawag 
sang masa nga Ka Juaning, isa ka 
myembro sang rehiyunal nga ko- 
mite sang Partido sa isla sa 
Negros. Brutal siya nga ginpatay 
sang mga pasista nga suldado 
sang 94th Infantry Battalion 
pagkatapos siya gindakup kag 
gintortyur sang Oktubre 10 sa 
Sityo Medel, Barangay Carabalan, 
syudad sang Himamaylan, Neg- 
ros Occidental. 

Ang nagmasakit nga si Ka 
Juaning halos indi armado kag 
wala sa posisyon para makig- 
away. Isa siya ka hors de com- 
bat ukon wala sang kapasidad 
nga magbato. Base sa Inter- 
nasyunal nga Makitawhanon nga 
Laye (IHL), dapat kabigon siya 
nga binilanggo sa gyera kag 
ihatag ang tanan nga kinamata- 
rung suno sa Protocol I sang 
mga Kasugtanan sa Geneva. 

Sa pila na ka tuig, iya nga 
ginbatas ang malala nga atraytis, 
alta-presyon kag iban pa nga 
mga malala nga balatian sam- 
tang nagapatuman sang nagka- 
lain-lain nga hilikuton kag re- 


sponsibilidad sa rebolusyonaryo 
nga kahublagan. 

Agud tagaan rason ang 
gilayon nga pagpatay sa iya, ang 
94th IB idalum sa direkta nga 
pagdumala sang pasista nga 
hepe sang 303rd Brigade kag 
manughimo sang mga peke nga 
balita nga si BGen. Inocencio 
Pasaporte nagagamit sing pa- 
sulitsulit nga drama sa peke nga 
engkwentro. 

Antes ang bangis nga pag- 
patay kay Ka Juaning, natabu 
ang paslaw nga reyd sang tropa 
sang 94th IB sa isa ka yunit 
sang MCC (Mount Cansermon 
Command) nga temporaryo nga 
nagkampo sa sina nga erya 
sadtong Oktubre 6. Ang amu 
nga yunit sang NPA nag-atu- 
bang sa nagpang-atake nga 
pwersa sang estado sa 30 
minutos nga linukpanay kag na- 
kapatay sa indi sa magnubo sa 
anum nga kaaway nga suldado. 
Samtang wala sang naangkon nga 
kaswalidad ukon bisan gamay 
man lang nga halit ang Pulang 
hangaway kag nakatibawas ini 
nga makaguwa nga hilway halin 
sa pag-insirkulo sang militar. 

Mas labi pa nga nahuy-an 
ang 94th IB sang isa sa ila mga 
nagalagas nga kulom na-am- 
busan sang yunit sang NPA nga 
nakapatay sang duha ka suldado 
kag nakapilas sang iban pa nga 
anum suno sa ginbalita sang 
midya kag gin-ako mismo ni 
Pasaporte. Apang suno sa mga 
saksi, walo ka suldado ang 
napatay sa sina nga opensiba, 
sa diin duha ang gilayon nga 
napatay kag ang iban sa ospital 
na. 

Agud indi mahuy-an, wala 
huya nga gingamit ni BGen. 
Pasaporte ang kamatayon ni Ka 
Juaning bilang tropiyo sa gyera 
kag wala pulos nga nagawakal 
bahin sa “nagahilapit nga pag- 
kawasak” sang NPA sa Negros. 

Ang mga rebolusyonaryo 
mapatay man sa gera, 
apang ang kalayo sa 
rebolusyon bisan san-o 
indi mapalong ilabi na sa 
tunga sang tuman ka lala 
nga permanente nga krisis 
nga gintuga sang dunot 
nga mala-kolonyal kag 
mala-pyudal nga 
nagahari nga sistema kag 
sang nagatagumatayon 
nga pangkalibutanon nga 
kapitalista nga sistema sa 


diin ini napaidalom. 

Si Kaupod Juaning isa ka baganihan sa 
rebolusyonaryo nga kalihukan sa isla sang 
Negros. Isa siya ka maayo nga halimbawa sa 
paghimakas nga ginlunsar sang mayorya ng 
ginhimuslan, ilabi na sa hanay sang masa 
nga mangunguma, mamumugon sa kampo 
kag imol sa kasyudaran. Wala siya 
nagaserbisyo para lang sa interes sang pipila o 
sa iya nga kaugalingon. Bilog tagipusuon 
niya nga gin-alagaran ang pumuluyo sa 
handum nga hilwayon ang ginhimuslan sa 
bilog pungsod. 

Ginhanduraw sang mga kaupod kag 
masa ang iya nga mga inagihan bilang isa ka 
kadre sang Partido nga maayo nga gin- 
aplikar ang Marxismo-Leninismo-Maoismo 
sa praktika sang rebolusyon, kag bilang isa ka 
Pulang kumander nga hugot nga nag-uyat sa 
sandigan nga prinsipyo kag disiplina sa iya 
nga mga hulag. 


Halin sa "Pula nga pagsaludo kay Ka 
Juanito Magbanua!" sang Roselyn Jean 
Pelle Command-New People's Army 


Northern Negros Guerrilla Front 

Ang kamatayon sang isa ka 
lider ukon kadre sa pagkamatuod 
daku nga kadulaan sa rebolusyo- 
naryo nga kahublagan, apang 
ang rebolusyon isa ka hilikuton 
sang masa kag mas madamu nga 
isip sang mga rebolusyonaryo 
ang magtuhaw kag magpadayon 
sa wala pa matapos nga misyon 
sang mga namartir nga kaupod 
kaangay ni Ka Juaning kag mag- 
sulong sa inaway banwa padu- 
long sa bag-o kag mas mataas 
nga mga lebel. 

Nabun-ag si Ka Juaning 
sadtong Mayo 29, 1958 sa 
Proper Tabaw, Valladolid, Neg- 
ros Occidental. Nagakabuhi ang 
iya nga pamilya sa magamay 
nga kita halin sa pagbaligya 
sang native nga kape kag bingka. 
Sang lamharon pa, handum niya 


ang mangin isa ka arkitekto 
apang tuman ka imol ang iya 
pamilya agud masustenir ang 
iya pag-eskwela. 

Nagsulod siya sa Philippine 
Navy bilang Marine kag nades- 
tino sa Mindanao apang nagwa 
pagkatapos sang tatlo ka tuig 
nga ginakapoy na sa lapnagon 
nga kagarukan, kurapsyon, wala 
sang demokrasya, pagpang-abuso 
kag pasista nga kultura kag mga 
batasan sa institusyon militar. 

Sa iya banwa, baskug ang 
kontra-Marcos nga sentimento 
kag madamu sa iya mga suod 
nga abyan mga myembro sang 
Kabataang Makabayan (KM). 
Nag-upod si Ka Juaning sa mga 
pagtuon kag sa mga lokal nga 
protesta kontra sa pasista nga 
diktadurya. Nagpatalum ini sa 
iya pulitikal nga panindugan kag 
nagpabakud sa iya komitment 


para sa rebolusyonaryo nga 
sosyal nga transpormasyon. 

Nagsumpa siya sa Partido 
sang 1983, sa panahon sang 
naga-indakal nga kontra-pasista 
nga bagyo nga pagkatapos sang 
tatlo ka tuig napatalsik ang 
diktador nga si Marcos Sr sa isa 
ka popular nga pag-alsa sang 
pumuluyo. Sa ulahi nga bahin 
sang dekada 80, nagsulod siya 
sa isa ka yunit partisano nga 
naga-opereyt sa syudad sang 
Bacolod. Ang iya nga yunit lakip 
sa pinaka-una nga nagsabat sa 
panawagan sang Partido para 
sa pagpanadlong. Siya nangin 
full-timer sa NPA nga nakabase 
sa kaumhan sang 1994. 

Sa kabilogan, iya nga gin- 
hatag ang 28 ka tuig sang iya 
kabuhi bilang Pulang hangaway 
kag kumander, kag 39 ka tuig 

bilang myembro kag kadre sang 
Partido. 

Pagsugod sang 2000, nag- 
serbi siya bilang kumander sa 
mga larangan gerilya sa South 
Central, North kag Southwest 
Negros. Sang ulihi, gin-asayn 
siya nga magdumala sa ord- 
nance kag treyning sa Regional 
Military Staff. Kag sa 2010, siya 
ang gintalana bilang tigpamaba 
sang AGC-NPA. 

Nauntat ang iya rebolusyo- 
naryo nga hilikuton sang nadakup 
siya sa Cadiz City sadtong 2011. 
Pagkatapos makagwa sa priso- 
han, gilayon siya nga nagbalik sa 
nagapanguna nga daloy sang 
paghimakas kag nagpadayon sa 
hilikuton. 

Bilang Pulang kumander, iya 
ginpamunuan ang pila ka tak- 
tikal nga opensiba. Ang pinaka- 


tumalagsahon amu ang ambus 
sa nagpatrolya nga CAFGU sa 
Sityo Namulo, Barangay Santol, 
Binalbagan, Negros Occidental 
sang Pebrero 2000 sa diin duha 
ka CAFGU kag isa ka regular nga 
army ang napatay kag isa ka 
katapu sang CAFGU ang napi- 
lasan; ang ambus sa Sityo Bulod 
Barangay Carabalan, Himamay- 
lan City sadtong Agosto 2000 
nga nagpatay sa 17 ka kaaway, 
ang reyd kontra sa mga bandido 
nga RPA sa Barangay Biao, Binal- 
bagan sang tuig 2002; kag ang 
reyd sa CAFGU detatsment sa 
Barangay Mahalang, Himamay- 
lan City sadtong Pebrero 2004 
nga nakakuha sang apat ka 
mataas nga kalibre nga armas. 
Bilang rehiyunal nga tig- 
pamaba, nagatinguha si Ka Juaning 
nga magbuyagyag, maghamulag 
kag mag-atubang paagi sa bay- 
lohanay sang pahayag sa mga 
panatiko kag manug- 
torse sang kamatuoran 
sang rehimen US-Du- 
terte ilabi na sa isla 
sang Negros. May ka- 
angay nga kapagsik, 
ginapaathag man niya 
sa mga Negrosanon 
ang ila nga mga pag- 
antus nga naka-ugat 
sa mga sandigan nga 
problema sang sosye- 


Front 

dad Pilipino--imperyalismong US, 
pyudalismo kag burukrata kapi- 
talismo--nga tuman ka athagon 
sa monocrop nga ekonomiya sang 
kalamay sa Negros. 

Naangkon ni Ka Juaning ang 
kaakig sang laban sang mga 
pasista nga opisyales sang Philip- 
pine Army Visayas Command, 
3rd Infantry Division kag mga 
brigada kag batalyon sini tungod 
sa iya wala kahadlok nga 
opensiba sa propaganda batok 
sa ila nga mga kampanya sang 
disimpormasyon kag saywar. Ma- 
isugon niya nga gin-away ang 
mga reaksyunaryo nga tig- 
pamaba kag maakigon sa mga 
paglapas sang tawhanon nga 
kinamatarung ilabi na sa pag- 
pamatay sa mga mangunguma 
sa Negros. 

Matigdas man si Ka Juaning 
bilang tigpnamaba sang NPA, 
apang sa mga kaupod kag mga 
masa siya malipayon, mapa- 
inubuson kag dali mapalapitan. 
Bisan sin-o nga kaupod dasig lang 
makapamangkot ukon maka-is- 
torya sa iya sa bisan ano nga 
hambalanon. Permi siya nga 
mapinalanggaon kag nagakaba- 
laka sa kaayohan sang mga 
kaupod kag nagapangita sang 
mga pamaagi para makabulig sa 

Indi mapanginwala nga sa sulod sang 39 ka tuig ginhalad ni 
Ka Juaning sa pumuluyo kag sa rebolusyon ang iya kabuhi. 
Ginhatagan sang tingog ang ginapigos kag ginahimuslan ilabi 
na ang masang mangunguma kag mamumugon sa kampo nga 
direkta nga biktima sang pyudal nga pagpanghimulos. Tubtob 
sa iya nga katapusan nga tingog, ginpangapinan niya ang 
interes sang malapad nga pumuluyo. 


Halin sa "Pulang Saludo kay Ka Juanito Magbanua, 
Tingog sang Pumuluyo kag Hukbo!" 
Sumayang Jr Command - NPA Southwest Negros Guerrilla 


sang Armando 

ano man kag kung san-o tubtub sa iya ma- 
sarangan. Para sa mga masa, isa siya ka 
manugluto, electrician, acupuncturist, mu- 
sikero, kag iban pa. 

Ihatag naton ang pinakahugot nga pu- 
lang saludo kay Ka Juanito Magbanua, 
baganihan sang Negrosanon kag pumuluyong 
Pilipino. Ang iya paghalad sang iya kabuhi 
sa rebolusyon kag pag-alagad sa pumuluyo 
magserbi nga aton dalayon nga inspirasyon 
sa pakig-away para sa pungsodnon kag 
pangsosyedad nga kahilwayan. fP 


Isulong paabante ang inaway banwa sa inspirasyon sa aton 


rebolusyonaryo nga martir kag baganihan! 
Mabuhay ang Communist Party of the Philippines! 


Mabuhay ang New Peoples Army! 


Mabuhay ang National Democratic Front of the Philippines! 


Mabuhay ang masang pigos kag ginahimuslan! 


0000000000000000000000000000000000080000000000000080080000000 OQO veosreororai 


Diin na ang ginasugid ni Arevalo kag Pasaporte nga naga-obserbar ini sang mga laye sang gyera? 
PASISTA, MERSENARYO kag REAKSYONARYO ang matuod nga tatak sang AFP PNP kag iban pa 
nga armadong pwersa sang mapintas nga estado partikular na sang terorista nga rehimen US-Marcos II. 

“Mapatay man ang REBOLUSYONARYO, indi ang REBOLUSYON!” kaangay lang sang mapintas 
nga pagpatay sang militar kay Ka Juanito Magbanua. Madula man si Ka JM apang ang iya gintudlo sa 


masang ginahimuslan kag ginapigos ilabi na sa mga Negrosanon magpabilin. 
Ini ang indi madula sa kaisipan sang mga mangunguma, mamumugon, kabataan, propesyunal kag 
iban pa nga sektor. Ang buhi nga inagihan kag kinaalam ni Ka JM sa pagrebolusyon, ang sulundon kag 


inspirasyon sang mga isganan nga kadre sang Partido, Pulang kumander, Pulang hangaway mga 


rebolusyonaryong masa ilabi na sang mga pamatan-on kag 
alyansa sang sahing mangunguma kag mamumugon. 


kabataang estudyante upod sa sandigan nga 


Halin sa "Planado nga Pagpatay kay Ka Juanito Magbanua, Ginakondenar!" sang Leonardo Panaligan 
Command - New People's Army Central Negros Guerrilla Front 

Kabahin sa brutal nga pagpatay 
kay Ka Juanito Magbanua 


Pahayag sang Apolinario Gatmaitan Command - New People's Army 


Negros Island Regional Operations Command 


ISA KA BRUTAL NGA PAG- 
PATAY, indi engkwentro ang 
natabu Oktubre 10 sang hapon 
sa Sityo Medel, Barangay Cara- 
balan, Himamaylan City, Negros 
Occidental. Si Ka Juanito Mag- 
banua (Romeo Nanta), tigpa- 
maba sang AGC-NPA Negros, 
ang gilayon nga ginpatay sang 
mga elemento sang 94th IB pag- 
katapos nga nadakpan sa erya. 

Idalum sa mga laye sang 
gyera, dapat ginkilala ang es- 
tado ni Ka JM bilang hors de 
combat (mga kombatant nga 
wala sang ikasarang nga makig- 
away). Dapat ang iya kinama- 
tarung respetohon kag trataron 
bilang tawo. 

Pasulit-sulit si BGen. Pasa- 
porte nga nagasabwag sang ka- 


butigan agud hinabonan ang 
nakomiter nga war crimes sang 
Philippine Army kag subongman 
taguon ang kapaslawan sang ila 
kontra-insurhensya nga kam- 
panya. 

Paano nga may natabo nga 
engkwentro nga may ara lang 
sang apat ka lupok kag maba- 
tian ang hinibi sang bata halin 
sa palibot diin nagatenir si Ka JM? 
Paano natabo nga may engkwen- 
tro nga wala man sang yunit 
sang NPA sina nga panahon sa 
erya? 

Si Pasaporte padayon nga 
ginapunggan ang kamatuoran sa 
pumuluyo kag ginapatiyog ang 
istorya nga pabor sa iya. 

May ginabatyag nga hyper- 
tension kag arthritis si Ka JM 


amu nga ginpili niya nga mag- 
pabilin sa Sityo Medel agud 
hugot nga magmonitor sa sit- 
wasyon sang masa samtang ang 
yunit sang NPA nakamaniobra 
palayo sa sina nga erya pag- 
katapos sang Oktubre 6 nga 
engkwentro. 

Sa katapusan nga pagkon- 
tak ni Ka JM sa mga kaupod, 
nagakabalaka siya sa pagpa- 
idalum sang mga barangay sa 
nabukid nga bahin sang Hima- 
maylan sa martial law. Luyag 
niya man tani nga maistorya ang 
mga media agud ibuyagyag ang 
ginhimo nga brutalidad sang 
mga pwersa sang estado kag 
sabton ang madamu nga ka- 

butigan nga ginalibod sang AFP apang wala ini gintugot sang 
sitwasyon. 

Ginakasubo ang ini nga hitabo sa tanan nga kaupod kag 
rebolusyonaryo nga pwersa, mga abyan kag pamilya, kag ilabi 
na sa mga ginahimuslan kag ginapigos nga masa, indi lang sa 
Negros pati na sa bilog pungsod. Lubos nga nahangpan ni Ka 
JM ang iya ginsumpaan nga alagaran ang pumuluyo kag 
hangkat sa rebolusyonaryo nga hanay nga sundon ang iya 
ehemplo kag bug-os tagipusuon nga ipadayon ang rebolusyonaryo 
nga paghimakas. 

Ang AGC-NPA Negros upod ang bilog nga rebolusyonaryo 
nga kahublagan nagasumpa nga tagaan hustisya ang brutal 
nga pagpatay kay Ka Juanito Magbanua kag ang tanan nga 
biktima sang terorismo sang estado nga ginhimu sang AFP 
kag PNP paagi sa pagpatuman sang sinsin kag lapnagon nga 
inaway gerilya base sa nagadalum kag nagalapad nga baseng 
masa. 

Ang rebolusyonaryo nga kahublagan sa Negros kina- 
hanglan maglunsar sang mabaskog nga pagbato sa nagalala 
nga pagpamigos kag pagpanghimulos sa isla kag lab-uton ang 
mga kadalag-an sa armado nga paghimakas, agraryo nga re- 
bolusyon kag pagtukod sa mga organo sang gahum pangpu- 
litika. 

Kaangay sa pagtakop ni Ka Juanito Magbanua sa iya mga 
pahayag, MABUHAY ANG MASANG PIGOS! fP 


S MABUHAY ANG 


Samtang ang mga panawagan 
para sa hustisya para kang Ka Juanito 
ug sa tanan nga rebolusyonaryong 
martyr nag-alingawngaw sa mga 
dinaogdaog, ang rehimeng US-Marcos II 
makakita lang sa iyahang kaugalingon 
nga mas nagkalayo sa katawhan. 
Tungod sa tatak niini nga grabeng 
disimpormasyon ug pinasagad nga 
kamangtas, ang wala'y pulos nga mga 
pagpatay sa estado sa mga inosenteng 
sibilyan o mga wala'y ikasukol nga 
mga rebolusyonaryo gabuling lang og 
samot sa hugaw na daan nga 
reputasyon sa rehimen. 

Kuyog sa mga luha ug 
kolektibong aligutgot sa katawhan 
batok sa estado nga ang nahibaloan 
lamang ang pagpatay sa ilaha ang 
hagit sa paglunsad ug pagsukol sa 
mga kapritso sa mga dagkong agalong 
Jyutaan ug komprador kuyog ang ilahang 
mga katugbang nga burukrata. 

Ang pinakatataw nga pagpa- 
hayag sa hustisya naggikan sa sum- 
bohan sa pusil Aron tiunay nga 
palanugon ang tingog ni Ka Juanito 
Magbanua, kinahanglang pilion sa 
katawhan ang dakong pag-uswag 
padulong sa tibuok kasingkasing nga 
pag-alagad sa rebolusyon. 


Halin sa "Ipadayon ang kabilin 
ni Ka Juanito Magbanua! Salmot 
sa armadong pakigbisog, 
alagaran ang rebolusyon!" sang 
Rachelle Mae Palang Command- 
New People's Army Southeast 
Negros Guerrilla Front 

“Top scorer” ang 303rd Brigade sa pagbayolar 


sang tawhanon nga kinamatarung 


Ka Bayani Obrero 
Spokesperson 
National Democratic Front - Negros 


SAMTANG NAGALALA ANG PAGLAPAS SANG kina- 
matarung sibil sa isla sang Negros, naga-alagwa 
man ang pagpalapta sang peke nga balita nga 
nagahalin mismo sa mga opisyal sang militar 
kaangay sang kagarukan nga pagbinutig nila Pasa- 
porte sang 303rd Brigade kag Arevalo sang 3rd 
ID, kag asta sa pinakamataas nga opisyal sang 
Philippine Army nga si Lt. Gen. Romeo Brawner Jr. 
Ginatapna nila ang kamatuoran kag ginalibod ang 
kabutigan paagi sa mga peke nga mga engkwen- 
tro, peke nga NPA nga nagsurender, ginrecycle 
nga mga nakuha nga kagamitan sang NPA agud 
mgamit sa photo-ops, kag peke nga mga accom- 
plishment sa kadalag-an sang militar samtang 
ginapaguwa nga mahuyang kag mawasak na ang 
NPA. 

Ginadayaw sang Philippine Army bilang mga 
accomplishment nga nagakadapat hatagan sang 
“streamer award” ang mga pagpatay sa mga mangu- 
nguma, paglapak sa tawhanon nga kinamatarung 
sang pumuluyo kag paglapas sa mga laye sang gyera. 


“Top scorer” ang 303rd Brigade sa daku nga 
salabton sa tanan nga mga pagbayolar sang 
tawhanon nga kinamatarung idalum sa pag- 
pamuno nila Pasaporte kag Arevalo. Gina-into 
lang nila ang ila kaugalingon bangud maathag sa 
pumuluyo ang kamatuoran nga mas nagadamu 
ang mga biktima sang kalakasan kag kapintas nga 
tuga sang militarisasyon. 

Idalum sa kampanya kontra-insurhensya sang 
reaksyonaryo nga hubon, sa ini nga tuig 2022, 
siyam ka rebolusyonaryo ang ginpatay sang mga 
pasista nga militar bisan sa ila estado nga hors de 
combat (ukon wala ikasarang nga magbato). 
Pinakaulihi nga panghitabo ang wala kaluoy nga 
pagpatay kay Ka Juanito Magbanua. Gindakup kag 
ginpatay si Ka Juaning sang pasistang militar 
sadtong Oktubre 10, 2022 sa Sityo Medel, 
Barangay Carabalan, Himamaylan City, Negros 
Occidental. 

Ginakasubo sang bilog rebolusyonaryo 
nga pwersa ang natabu nga kamatayon ni 
Ka JM. Pero ini nga kamatayon mas 
magahatag pa sang inspirasyon sa bilog 
rebolusyonaryo nga hanay nga mas mangin 
determinado kag mangin resolbado pa nga 
ilunsar ang armado nga paghimakas paagi 
sa sinsin kag lapnagon nga inaway gerilya 
base sa nagadalom kag nagalapad nga 
baseng masa. 

Ang bilog yunit sang MCG-NPA 
magapanikasog nga maangkon ang hustisya 
sa pagpatay kay Ka JM paagi sa paglunsar 
sang mga taktikal nga opensiba, rebolusyon 
agraryo kag pagtukod sang baseng masa. 

Mabuhay si Ka Juanito Magbanua! 


Halin sa "Hustisya para kay Ka Juanito 
Magbanua" sang Mount Cansermon 
Comman - New People's Army South 
Central Negros Guerrilla Front 

Ang berdugo nga militar nagbayolar man sang 
kinamatarung sang mga hors de combat kaangay 
nila Virgilio Marco Tamban II (Ka Bedam) kag Ben 
Jack Rueles (Ka Yuhan) nga ginpatay sang 62nd 
IB sa Barangay Amin, Isabela, Negros Occidental 
samtang nagakatulog sa payag sang masa. Sila ni 
Elbert Nicolas (Ka Carding) kag Jessa Quillano (Ka 
Clea) ang mag-asawa nga gindakup kag gintortyur 
kag ginpatay sang 94th IB sa Sityo Kulihaw, 
Barangay Buenavista, Himamaylan City. Ginma- 
saker man pagkatapos nadakpan sang 94th IB sa 
Sityo Kalunakon, Barangay Santol, Binalbagan, 
ang apat ka nagmasakit nga NPA nga sila ni Nikka 
de la Cruz (Ka Chai), Roel Ladera (Ka Jack), Alden 
Rodriguez (Ka Rocky) kag Roel Deguit (Ka Caloy). 

Ini sila tanan ginpamatay sang militar sa 
mandu sang 3rd ID kag 303rd Brigade nga nag- 
pamatuod sang daku nga salabton sa bayolasyon 
sa International Humanitarian Law (IHL) kag sa 
Geneva Conventions Protocol I. 

Dugang pa, sa kapaslawan nga wasakon kag 
pahuyangon ang NPA kag ang rebolusyonaryo nga 
kahublagan ginpaluntad ang kaangay sang martial 
law sa pagpa-ebakwet sa masobra 18,000 ka 
pumuluyo sa mga barangay sang Himamaylan City 
kag Binalbagan, paglock-down sa pumuluyo, pag- 
imposar sang curfew, kag ilabe na sa pagpangibabaw 
sang kontrol sang militar sa LGU, DSWD kag sa 
mga opisyal sang barangay. Tubtub subong, wala 
untat ang militarisasyon indi lang sa Himamaylan 
City kundi sa bilog isla sang Negros. 

Nagsala ang mga berdugo nga militar nga sa 


ila pagpatay kay Ka Juaning maghuyang ang re- 
bolusyonaryo nga kahublagan. 

Ginakilala sang tanan nga rebolusyonaryo nga 
kaupod, masa, aktibista, mga abyan, alyado, mga 
patriyotiko kag demokratiko nga pwersa si Kaupod 
Juanito Magbanua (Romeo Nanta) sa iya pagka- 
baganihan. Ginhalad niya ang iya kabuhi nga wala 
sang pangduha-duha para sa rebolusyon kag 
masang pigos. 

Si Kaupod Juanito Magbanua, bilang tig- 
pamaba sang NPA Negros, ang nangin tingog sang 
rebolusyonaryo nga kahublagan kag sang masang 
pigos sa isla sang Negros. Ang iya pag-alagad sa 
pumuluyo magapabilin nga buhi kag inspirasyon sa 
tanan nga NPA kag rebolusyonaryo nga masa sa 
Negros nga determinado nga ipadayon ang iya 
nasugdan tubtob maangkon ang matuod nga 
kahilwayan kag kadalag-an. 

Ang NDF-Negros nagapanawagan sa tanan 
nga Negrosanon nga maghiliugyon sa pag-atu- 
bang kag pamatukan ang nagalala nga militari- 
sasyon kag pasismo sang estado sa idalum sang 
rehimen US-Marcos II. Ginapanawagan man sa 
mga lokal nga pangginahum (LGU) kag mga 
barangay opisyal nga manindugan nga itib-ong 
ang civilian supremacy kag manindugan sa pag- 
depensa sa tawhanon nga kinamatarung kag sa 
ekonomikanhon nga interes sang pumuluyo nga 
ginalapas sang militar kag NTF-ELCAC. 

Subong man ginapanawagan sa mga peace- 
loving nga pumuluyo, tawong simbahan, mga 
abugado kag midya kag iban pa nga sektor sang 
sosyedad nga makigbahin sa pagpanawagan para 
sa matuod nga kalinong base sa hustisya sosyal. AP 

Buhi ang rebolusyonaryo nga kahulugan 
ni Ka Juanito Magbanua nga magbun-ag sang mas 
madamu pa nga rebolusyonaryo nga pamatan-on 


Mensahe sang Kabataang Makabayan - Negros 


MABASKOG NGA GINAKONDENA 
SANG KABATAANG Makabayan 
(KM) - Negros ang brutal kag 
indi makatarunganon nga pag- 
patay kay Ka Juanito Magbanua 
(Romeo Nanta) sang mga pasista 
nga tropa sang 94th IB. Si Ka 
JM ginpatay sadtong Oktubre 
10, 2022, alas 5:45 sang hapon 
sa Sityo Medel, Barangay Cara- 
balan, Himamaylan City. 
Ginpagwa sang mga ber- 
dugo nga may engkwentro nga 
natabo agud hinabonan ang ila 
paglapas sang Protocol I sang 
Geneva Conventions kag Inter- 
national Humanitarian Law. Ila 
nga gindakop, gintortyur, kag 
ginpatay nga wala sang may 
ibato si Ka JM nga kon tani 
ginkabig bilang hors de combat 
tungod wala ini sa posisyon nga 
depensahan ang iya kaugalingon. 
Ang KM-Negros nagahatag 
sang pinakamataas kag mapula 
nga pagsaludo kay Ka Juanito 
Magbanua. Sulod sa 39 ka tuig 
bilang rebolusyonaryo nga nag- 
sulong sa interes sang malapad 
nga masa nga ginapigos, ilabi na 
sang sahing pesante kag mamu- 
mugon, ginhatag ni Ka JM ang 
iya kabuhi bilang tigpamaba 
sang NPA sa Negros kag bilang 
isa sa mga nagapanguna nga 
kadre sang Partido sa isla. Gin- 
halad niya ang iya oras, ihibalo, 
pag-alagad, kag kabuhi para 
awayon kag lutuson ang imperya- 
lismo, pyudalismo kag burukrata 
kapitalismo, kag itaas pa ang 
lebel sang ihibalo sang masa 
kaangot sa pagpanghimulos sang 
mga nagahari nga agalon may- 
duta kag dalagku nga kompra- 


dor burgesya, kag sa mapiguson 
nga gobyerno nga padayon nga 
ginalumos ang masa sa kapi- 
gaduhon. 

Ang pagkamatay ni Ka JM 
ginakasubo sang KM-Negros kag 
sang bilog nga rebolusyonaryo 
nga pwersa. Apang sa pihak sini, 
ang iya ginbilin nga palanublion 
ang magaserbi nga inspirasyon 
sang rebolusyonaryo nga hanay 
agud padayon nga isulong ang 
rebolusyonaryo nga handum nga 
mabawi ang duta sang masa 
halin sa mga agalon mayduta 
kag libre ini nga ipanagtag, 
makuha sang mga mamumugon 
ang makasahi nga pagpamuno 
halin sa dalagku burgesya kom- 
prador kag sa ila burukrata 
kapitalista nga gaway, kag mapa- 
layas ang imperyalista nga mga 


pungsod nga nagahuthot sa 
manggad kag ikasarang sang 
mga Pilipino. 

Ang pagdemanda sang hus- 
tisya para sa tanan nga biktima 
sang kapintas kag inhustisya 
ang matuod nga mahimu kon 
padayon kita nga magmuklat, 
mag-organisa, kag magpahulag 
sa malapad nga masa. Bangud 
paagi sang pagsulong sang pung- 
sodnon demokratiko nga re- 
bolusyon, aton mahimu kag ma- 
hatag ang matuod nga hustisya 
para sa mga kaangay nga martir 
ni Ka JM. 

Manubli sa ginbilin nga re- 
bolusyonaryo nga hilikuton ni Ka 
JM! 

Pamatan-on, makigbahin sa 


NPA! AF 


